**Aku Pekkarinen** (s. 11. toukokuuta 1985 Kuopio) on suomalainen jääkiekkopuolustaja, joka edustaa Mestis-joukkue Mikkelin Jukureita. Hän on puolustava puolustaja, joka on hyvä kaksinkamppailutilanteissa. Pekkarinen on pelannut yhteensä 77 SM-liigaottelua Kalevan Pallossa tehoin 2+3=5. Jäähyminuutteja hän keräsi 38.

Ura
---

Pekkarinen on Kalevan Pallon kasvatti. Hän edusti joukkuetta koko juniori-uransa ajan ja teki SM-liigadebyyttinsä kaudella 2005–2006, jolloin Pekkarinen pelasi yhden ottelun. Elokuussa 2006 hän teki KalPan kanssa vuoden mittaisen sopimuksen. Tulokaskaudellaan 2006–2007 Pekkarinen teki 48 runkosarjaottelussa tehot 1+2=3. Hän teki tammikuussa 2007 kaksivuotisen jatkosopimuksen KalPan kanssa.

KalPassa vähäisellä peliajalla pelannut Pekkarinen pelasi kaudella 2007–2008 28 runkosarjaottelua tehoin 1+1=2. Lokakuussa 2007 hän siirtyi lainalle Mestis-joukkue Kajaanin Hokkiin. Pekkarinen pelasi siellä lähtökohtaisesti kolme ottelua, mutta hän jatkoi lainapestiään pariin otteeseen ja pelasi Hokissa yhteensä kahdeksan ottelua tehoin 0+2=2.

Elokuussa 2008 KalPa vuokrasi Pekkarisen Jokipoikiin. Hän pelasi joukkueessa koko kauden 2008–2009, eikä Pekkarinen pelannut otteluakaan KalPassa. Hän teki Mestiksen runkosarjassa 43 ottelussa tehot 3+8=11 ja hän sijoittui lukemalla +19 +/– -tilaston kuudenneksi TuTon Henri Palmrothin kanssa. Pekkarinen voitti keväällä 2009 Mestis-hopeaa. Kesäkuussa 2009 hän teki vuoden mittaisen jatkosopimuksen Jokipoikien kanssa. Pekkarisen toinen kausi joukkueessa päättyi Mestiksen mestaruuteen keväällä 2010. Jokipojat hävisivät kuitenkin liigakarsinnoissa Tampereen Ilvekselle otteluvoitoin 4–1. Toukokuussa 2010 Pekkarinen teki taas vuoden mittaisen jatkosopimuksen joukkueensa kanssa.

Toukokuussa 2011 Pekkarinen siirtyi yksivuotisella sopimuksella Mikkelin Jukureihin. Hän pelasi vain neljä ottelua, kunnes loukkaantui ja oli sivussa tammikuuhun 2012 saakka. Toivuttuaan Pekkarinen kävi lainalla yhden ottelun ajan Suomi-sarjajoukkue Hydraulic Oilersissa sekä kolmen ottelun ajan Savonlinnan Pallokerhossa. Yhteensä hän pelasi kauden aikana Mestiksessä vain kymmenen runkosarja- ja yhden playoff-ottelun.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2005–2006 | KalPa | SM-liiga | 1 | 0 | 0 | 0 | 0 | – | – | – | – | – |
| 2006–2007 | KalPa | SM-liiga | 48 | 1 | 2 | 3 | 26 | – | – | – | – | – |
| 2007–2008 | Hokki | Mestis | 8 | 0 | 2 | 2 | 12 | – | – | – | – | – |
|  | KalPa | SM-liiga | 28 | 1 | 1 | 2 | 12 | – | – | – | – | – |
| 2008–2009 | Jokipojat | Mestis | 43 | 3 | 8 | 11 | 36 | 11 | 0 | 0 | 0 | 16 |
| 2009–2010 | Jokipojat | Mestis | 36 | 0 | 2 | 2 | 28 | 9 | 0 | 1 | 1 | 4 |
| 2010–2011 | Jokipojat | Mestis | 44 | 0 | 8 | 8 | 50 | – | – | – | – | – |
| 2011–2012 | Hydraulic Oilers | Suomi-sarja | 1 | 0 | 0 | 0 | 0 | – | – | – | – | – |
|  | SaPKo | Mestis | 3 | 0 | 0 | 0 | 0 | – | – | – | – | – |
|  | Jukurit | Mestis | 7 | 0 | 1 | 1 | 4 | 1 | 0 | 0 | 0 | 0 |
| 3 kautta | yhteensä | SM-liiga | 77 | 2 | 3 | 5 | 38 | – | – | – | – | – |
| 5 kautta | yhteensä | Mestis | 141 | 3 | 21 | 24 | 130 | 21 | 0 | 1 | 1 | 20 |

Lähteet
-------

* Aku Pekkarinen The Internet Hockey Databasessa (englanniksi)
* Aku Pekkarinen Eurohockey-sivustolla (englanniksi)
* Aku Pekkarinen *Elite Prospects*. Everysport Media Group AB.  (englanniksi)
* Aku Pekkarinen Jatkoaika.comissa (Internet Archive)

### Viitteet

1. ↑  Mikkelin Jukurit – "taisteluparit"[vanhentunut linkki]
2. ↑  Jatkoaika.com
3. 1 2 3  EliteProspects
4. ↑  KalPa-puolustus täydentyi Aku Pekkarisella  9.8.2006. Jatkoaika.com. Viitattu 12.11.2010.
5. ↑  KalPalle jatkosopimuksia  17.1.2007. Jatkoaika.com. Viitattu 12.11.2010.
6. ↑  Aku Pekkarinen lainalle Hokkiin  15.10.2007. Jatkoaika.com. Viitattu 12.11.2010.
7. ↑  Lundbohm lähtee KalPasta, Virtala lainaksi Hokkiin  22.10.2007. Jatkoaika.com. Viitattu 12.11.2010.
8. ↑  Pekkarinen jatkaa Kajaanissa  31.10.2007. Jatkoaika.com. Viitattu 12.11.2010.
9. ↑  KalPan Aku Pekkarinen vuokralle Joensuuhun  26.8.2008. Jatkoaika.com. Viitattu 12.11.2010.
10. ↑  Puruskainen, Pekkarinen ja Nevalainen jatkavat Joensuussa  15.6.2009. Jatkoaika.com. Viitattu 12.11.2010.
11. ↑  Jokipojille tukku pelaajasopimuksia  28.5.2010. Jatkoaika.com. Viitattu 12.11.2010.
12. ↑  Jukurit röyhi siirtomarkkinoilla  17.5.2011. Jatkoaika.com. Viitattu 13.8.2011.
13. ↑  Pekkarinen helpottamaan SaPKon pakkipulaa  11.1.2012. Jatkoaika.com. Viitattu 12.3.2012.

Jukurit – SM-liiga
6 Nordsäter |
7 Engebråten |
8 Soini |
11 Leppänen |
17 Mäkinen |
18 Sandvik |
19 Häkkilä |
20 Puistola |
23 Nässén (**A**) |
25 Jormakka (**C**) |
26 Immonen (**A**) |
27 Oden |
28 Peltomäki |
32 Hynninen |
34 O. Kovařčík |
36 Ruusu |
40 Korhonen |
54 Piitulainen (**A**) |
60 Lundgren (**A**) |
61 Pitkänen |
71 Romppanen |
77 Mäkiaho |
87 M. Kovařčík |
88 Huuhtanen |
91 Helenius |
92 Salonen |
95 Batņa |
98 Larsen  

Valmentajat Jokinen – Lydman – Tarvainen – Hyvärinen – Forssell – Mäntylä